# Andre Agassi

### A Wikipédiából, a szabad lexikonból.

Andre Agassi
Ország | Egyesült Államok
Lakóhely | Las Vegas, Nevada, USA
Születés ideje | 1970. április 29.
Születés helye | Las Vegas, Nevada, USA
Magasság | 180 cm
Súly | 80 kg
Kéz | jobb; kétkezes fonák
Pkk* | 1986
Visszavonult | 2006
Összkereset | 31,110,975 USD
Egyes
Eredmények: | 868-273
Tornagyőzelmek: | 60
Lhv*: | 1. (1995. április 10.)
Grand Slam eredmények
Australian Open | Gy (1995, 2000, 2001, 2003)
Roland Garros | Gy (1999)
Wimbledon | Gy (1992)
U.S. Open | Gy (1994, 1999)
Páros
Eredmények: | 40-42
Tornagyőzelmek: | 1
Lhv*: | 123. (1992. augusztus 17.)
Lhv - Legjobb helyezés a világranglistán Pkk - Profi karrier kezdete

Andre Kirk Agassi amerikai profi teniszező. Vezette a világranglistát, nyolcszor nyert Grand Slam-tornát egyesben. Egyike annak az öt teniszezőnek, aki pályafutása során megnyerte mind a négy Grand Slam-tornát. 1968 óta (az ún. „open era” alatt) ő az egyetlen, aki megnyerte mind a négy Grand Slam-tornát, a Masters döntőjét, a Davis-kupát és az olimpiai bajnoki címet is.

1997 és 1999 között a színésznő Brooke Shields volt a felesége. 2001-ben feleségül vette Steffi Grafot, 2 gyermekük van, Jaden Gil és Jaz Elle.

2006. június 24-én bejelentette, hogy a 2006-os U.S. Open lesz az utolsó versenye. Utolsó profi mérkőzését Benjamin Becker ellen játszotta, 2006. szeptember 3-án, amivel lezárta 21 éves, páratlan karrierjét.

## [szerkesztés] Család

Agassi édesapja, Emmanuel "Mike" Agassi Iránban látta meg a napvilágot, származását illetően pedig örmény. Az 1948-as és az 1952-es nyári olimpián bokszolóként képviselte Iránt. Ezt követően emigrált az Egyesült Államokba. Szerette volna, ha valamelyik gyereke egyszer megnyeri mind a négy Grand Slam-tornát. Andre-t többek között olymódon terelte ebbe az irányba, hogy már a kiságya fölé is teniszlabdákat akasztott, ezzel is fejlesztve a látási képességeit. Andre 5 évesen már elmondhatta magáról, hogy profikkal is edzett, többek között Jimmy Connors-szal és Roscoe Tanner-rel. 14 évesen beiratkozott Nick Bollettieri teniszakadémiájára, majd 16 évesen profinak állt.

## [szerkesztés] Tenisz pályafutása

### [szerkesztés] 1986-1997: „Image is everything”

1986-ban kezdte profi karrierjét. Mindjárt a második évben, Itaparicában meg is nyert egy tornát. A következő évben 6 további tornát sikerült nyernie, amivel 1988 decemberére, 43 tornán való részvétel után több mint 2 millió dolláros keresetet tudhatott magáénak. Ő érte el legrövidebb idő alatt a 2 millió dolláros határt a teniszezők közül.

Kezdetben a „lázadó” megjelenést részesítette előnyben. Hosszú hajat növesztett, fülbevalót hordott, és a tenisz hagyományosan szigorú öltözködési szokásait is feszegette színes polóival.

Viszont meggyőző tenisztudása alapján sokan látták benne már ekkor a későbbi Grand Slam tornákon diadalmaskodó játékost. A 90-es évek elején még több nagy tornán elvérzett a döntőben. 1990-ben bejutott a Roland Garros döntőjébe, de kikapott a veterán, ecuadori Andrés Gómeztől. Ugyanebben az évben az amerikai nyílt bajnokság döntőjében is szerepelt, ahol egy hasonló tinédzser sztár, Pete Sampras verte meg. Szakértők azt szokták mondani, hogy a 90-es évek férfi teniszét Sampras és Agassi rivalizálása dominálta. 1991-ben ismét bejutott a francia nyílt bajnokság döntőjébe, ahol a szintén korábbi Bolletieri-tanítvány, Jim Courier verte meg egy drámai, ötjátszmás mérkőzésen.

Karrierje első 8 évében nem indult az ausztrál nyílt bajnokságon, mely később a legsikeresebb Grand Slam-tornája lett. 1988 és 1990 között Wibledonban sem állt rajthoz, mert azt mondta, hogy a torna tradícionális volta, különös tekintettel az öltözködési szabályokra (tiszta fehérben kell játszani) nem tetszenek neki. Az akkori szakértők inkább azt gondolták, hogy az erőteljes alapvonal-játékának nem kedveztek a wibledoni körülmények, ezért nem indult. 1991-ben mégis elindult, és a média két hétig találgatta, hogy milyen öltözékben fog játszani. Végül a szokásoknak megfelelően teljesen fehérben lépett pályára. Ebben az évben a negyeddöntőig jutott.

Sokak meglepetésére az első Grand Slam-győzelmét Wimbledonban aratta. 1992-ben, egy szoros, ötjátszmás mérkőzésen győzte le a horvát Goran Ivaniševićet. A döntőbe vezető út során két korábbi wimbledoni bajnokot is legyőzött, Boris Beckert és John McEnroe-t. Legközelebb 2002-ben tudott alapvonal-játékos Wimbledonban nyerni, nevezetesen Lleyton Hewitt, de ekkor a fű már magassab volt, aminek köszönhetően lassabb is.

### [szerkesztés] 1994-1997: Rivalizálás és sérülés

Csuklósérüléséből felépülve 1994-ben nagy lendülettel tért vissza a pályára. Ebben az évben megnyerte a US Opent, mégpedig elsőként végrehajtva azt a bravúrt, hogy nem kiemelt játékosként győzött a döntőben. 1995-ben leborotválta a haját, és ezzel véget ért az "image is everything"-korszak. Ezt követően 1995-ben megnyerte első ausztrál bajnoki címét, a döntőben 4 játszmás küzdelemben diadalmaskodott Sampras ellen. Áprilisban már ő volt a világelső, és ezt a helyezést 30 héten át, novemberig őrizte. Ekkor érte el pályafutása leghosszabb veretlen sorozatát, amely 26 meccsig tartott a nyári keménypályás szezonban, és aminek a US Open döntőjében Sampras vetett véget. Ebben az évben összesen 7 tornát nyert, és ekkor volt a legjobb a győzelmi aránya, 72 mérkőzésen diadalmaskodott és mindössze 10-et veszített el. (Ez majdnem olyan jó, mint Sampras legjobb, 1994-es mutatója: 77 győzelem, 12 vereség.) Az amerikai Davis-kupa csapatnak is kulcsembere volt ebben az évben, és ekkor nyerte harmadik és egyben utolsó Davis-kupáját.

1996-ban bár megnyerte az atlantai olimpián a tenisz egyest, ahol a döntőben a spanyol Sergi Bruguerát győzte le 3 játszmában, mégis ez volt pályafutása legrosszab éve. Egyetlen Grand Slam-tornán sem jutott döntőbe.

1997-ben volt a karrierje mélypontja. Csuklósérülése kiújult és mindössze 24 meccset játszott az év során. Egyetlen komoly tornát sem nyert, és visszacsúszott a világranglista 141. helyére. Formahanyatlását összefüggésbe hozták a Brooke Shileds-szel létrejött kapcsolatával és házasságával is.

### [szerkesztés] 1998-2005: Lázadóból legenda

1998-ben ismét a tenisz felé fordult. Nagyon komoly tréningbe fogott, Challenger-tornákon (a világranglista első 50 helyezettjén kívülieknek szánt sorozat) indult, és próbált feljebb jutni a ranglistán. Az egykori lázadóból egy barátságos, megfontolt sportolóvá vált, akire a fiatal játékosok elkezdtek felnézni. Győztes mérkőzései után bevezette azt a rítust, ami később a védjegye lett: a lalátó mind a négy része felé meghajolt, és két kézzel dobott csókot. Pete Sampras-szel és Patrick Rafterrel vívott nagy csatákat ebben az időszakban.

1998-ban 5 tornát nyert, és másik 5-ben volt még döntős, aminek köszönhetően a 141. helyről év végére a világranglista 6. helyezettje lett. Ez minden idők legnagyobb fejlődése egy év alatt, ami úgy végződött, hogy a játékos a top 10-be került.

1999-ben beírta magát a tenisz nagy könyvébe, amikor 2 játszmás hátrányból nyerte meg a Roland Garros döntőjét az ukrán Andrej Medvegyev ellen. Ezzel ugyanis csatlakozott a korábbi négyeshez (Rod Laver, Fred Perry, Roy Emerson és Don Budge), akik pályafutásuk során megnyerték mind a négy Grand Slam-tornát. Ám ő az első, akinek ez akkor sikerült, amikor már mind a 4 torna különböző borításon zajlott.

Ezt követően Wimbledonban is döntőbe jutott, de kikapott Samprastől. A US Opent viszont megnyerte, 2-1-es hátrányból fordított a döntőben Todd Martin ellen. Ennek köszönhetően az 1999-es év végén ő állt a világranglista élén. Ez volt karrierje során az egyetlen alkalom, hogy a szezon végén ő volt a legjobb teniszező, és ezzel vetett véget Sampras 6 éves sorozatának (1993-1998), ami az év végi világranglista vezetést illeti.

### [szerkesztés] 2006: Egy korszak véget ér

Nem kezdődött jól ez az év számára. Bokasérülése megint hátráltatta, és nem akart javulni a hát- és az ebből származó lábfájása sem. Az Australian Open-en visszalépett a bokasérülésére hivatkozva, majd ugyanezt volt kénytelen tenni az SAP Openen is.

A Dubai Openen elindult, az első körben sikerült is legyőznie Greg Rusedskit, de a második fordulóban a német Björn Phautól kikapott.

Ezt követően is több tornát volt kénytelen kihagyni, így végül úgy döntött, hogy az egész salakszezonban nem lép pályára.

A Wimbledon előversenyének számító Queen's Club Championshipen, vagyis füves pályán tért vissza, ám az első fordulóban a nagy formában játszó Tim Henman-től kikapott 6-4, 6-4-re.

25-dik kiemeltként állt rajthoz Wimbledonban, amit megelőzött az a bejelentése, hogy ez lesz élete utolsó itteni részvétele. Az első két fordulóban jól játszott és nyert is, ám a harmadikban, a másodikként kiemelt Rafael Nadal három sima szettben búcsúztatta.

Két kisebb tornán indult ezt követően, majd a torontói Canada Mastersről visszalépett, és ezt kellett tennie a Cincinnati Masters-szel is. A visszalépéseknek köszönhetően visszaesett a világranglistán a 47. helyre, aminek következtében egy ranglista helyezéssel lemaradt a US Openen a kiemelésről. Az vigasztalhatta, hogy első győzelmét Flushing Meadows-ban nem kiemeltként aratta.

Előre bejelentette, hogy ez lesz élete utolsó tornája, így a közönség itt láthatta őt utoljára versenyezni. Az első fordulóban a román Andrej Pavelt győzte le. Ezt követően saját elmondása szerint alig tudott lábra állni hátpanaszai miatt. A következő ellenfél a ciprusi Marcos Baghdatis volt, aki a 2006-os ausztrál nyílt bajnokságon a döntőig jutott. 3 óra és 48 perc kellett Agassinak, hogy egy fantasztikus 5-játszmás mérkőzésen diadalmaskodjon.

A következő ellenfél a világranglista 112-dik helyén álló, német Benjamin Becker volt, aki a selejtezőből jutott a főtáblára, és soha nem neyrt még ATP-tornát. A szombat estére tervezett meccs az esőzések miatt csúszott egy napot, ami nagyon jól jött Agassinak, hogy a háta kicsit regenerálódjon. Időközben az amerikaiak elsőszámú teniszezője, James Blake pénteki meccsét egy olyan polóban játszotta, amiben Agassi az 1990-es Roland Garros döntőt. Ezzel akarta Blake kifejezni, hogy mennyire tiszteli, és mennyire sokat jelent neki Agassi.

Az egy nappal elhalasztott meccset végül vasárnap játszották, ami karrierje utolsó mérkőzése volt, lévén legyőzte őt a német. A mérkőzést követően a teniszstadionban 8 perces álló ováció volt, a tömeg őrjöngött, Agassi pedig a könnyeivel küzdött.

## [szerkesztés] Magánélete és családja

A 90-es évek elején randevúzgatott Barbra Streisanddal, majd egy pazar esküvőn feleségül vette a színésznő Brooke Shileds-et. (1997. április 19.) A házasság sikertelennek bizonyult, így két évvel később, 1999. április 9-én elváltak.

Még a válás kimondása előtt randevúzni kezdett Steffi Graffal. 2001. október 22-én házasodtak össze az otthonukban, mindössze a két anya vett részt az esküvőn. 4 nappal később, október 26-án megszületett első gyermekük, Jaden Gil, aki 6 héttel korábban jött a világra, mint ahogy várni lehetett. Lányuk, Jaz Elle, 2003. október 3-án született.

Las Vegas, San Francisco, New York mind olyan városok, ahol a család rendelkezik lakással vagy házzal. Sőt, ez Németországra is igaz. Ezen kívúl birtokukban van még egy 10-üléses magánrepülőgép is.

## [szerkesztés] Grand Slam döntők (egyéni)

### [szerkesztés] Győzelmek (8)

Év | Torna | Ellenfél a döntőben | A döntő végeredménye
1992 | Wimbledon | Goran Ivanišević | 6-7, 6-4, 6-4, 1-6, 6-4
1994 | U.S. Open | Michael Stich | 6-1, 7-6, 7-5
1995 | Australian Open | Pete Sampras | 4-6, 6-1, 7-6, 6-4
1999 | French Open | Andrej Medvegyev | 1-6, 2-6, 6-4, 6-3, 6-4
1999 | US Open (2) | Todd Martin | 6-4, 6-7, 6-7, 6-3, 6-2
2000 | Australian Open (2) | Jevgenyij Kafelnyikov | 3-6, 6-3, 6-2, 6-4
2001 | Australian Open (3) | Arnaud Clément | 6-4, 6-2, 6-2
2003 | Australian Open (4) | Rainer Schüttler | 6-2, 6-2, 6-1

### [szerkesztés] Elvesztett döntők (7)

Év | Torna | Ellenfél a döntőben | A döntő végeredménye
1990 | French Open | Andrés Gómez | 3-6, 6-2, 4-6, 4-6
1990 | US Open | Pete Sampras | 4-6, 3-6, 2-6
1991 | French Open | Jim Courier | 6-3, 4-6, 6-2, 1-6, 4-6
1995 | US Open | Pete Sampras | 4-6, 3-6, 6-4, 5-7
1999 | Wimbledon | Pete Sampras | 3-6, 4-6, 5-7
2002 | US Open | Pete Sampras | 3-6, 4-6, 7-5, 4-6
2005 | US Open | Roger Federer | 3-6, 6-2, 6-7, 1-6

## [szerkesztés] ATP Masters tornák döntőiben

### [szerkesztés] Győzelmek (17)

Év | Torna | Ellenfél a döntőben
1990 | Miami | Stefan Edberg
1992 | Kanada | Ivan Lendl
1994 | Kanada | Jason Stoltenberg
1994 | Párizs | Marc Rosset
1995 | Miami | Pete Sampras
1995 | Kanada | Pete Sampras
1995 | Cincinnati | Michael Chang
1996 | Miami | Goran Ivanišević
1996 | Cincinnati | Michael Chang
1999 | Párizs | Marat Safin
2001 | Miami | Jan-Michael Gambill
2001 | Indian Wells | Pete Sampras
2002 | Miami | Roger Federer
2002 | Róma | Tommy Haas
2002 | Madrid | Jiří Novák
2003 | Miami | Carlos Moyà
2004 | Cincinnati | Lleyton Hewitt

### [szerkesztés] Elvesztett döntők (6)

Év | Torna | Ellenfél a döntőben
1989 | Róma | Alberto Mancini
1990 | Indian Wells | Stefan Edberg
1994 | Miami | Pete Sampras
1995 | Indian Wells | Pete Sampras
1998 | Miami | Marcelo Rios
2005 | Kanada | Rafael Nadal

## [szerkesztés] Emlékezetes mérkőzések

## [szerkesztés] Tornagyőzelmek

### [szerkesztés] Egyéni (60)

Összesítés
Grand Slam (8)
Tennis Masters Cup (1)
Olimpiai arany (1)
ATP Masters torna (17)
ATP Tour (33)

| Dátum | Torna | Borítás | Ellenfél a döntőben | Eredmény
1. | 1987. november 23. | Itaparica, Brazília | kemény | Luiz Mattar | 7-6 6-2
2. | 1988. február 15. | Memphis, USA | kemény | Mikael Pernfors | 6-4 6-4 7-5
3. | 1988. április 25. | Charleston, USA | salak | Jimmy Arias | 6-2 6-2
4. | 1988. május 2. | Forest Hills, USA | salak | Slobodan Živojinović | 7-5 7-6 7-5
5. | 1988. július 11. | Stuttgart Outdoors, Németország | salak | Andrés Gómez | 6-4 6-2
6. | 1988. július 25. | Stratton, USA | kemény | Paul Annacone | 6-2 6-4
7. | 1988. augusztus 15. | Livingston, USA | kemény | Jeff Tarango | 6-2 6-4
8. | 1989. október 2. | Orlando, Florida, USA | kemény | Brad Gilbert | 6-2 6-1
9. | 1990. február 5. | San Francisco, USA | szőnyeg | Todd Witsken | 6-1 6-3
10. | 1990. március 12. | Key Biscayne, USA | kemény | Stefan Edberg | 6-1 6-4 6 6-2
11. | 1990. július 16. | Washington, USA | kemény | Jim Grabb | 6-1 6-4
12. | 1990. november 12. | Tour Championships, Frankfurt | szőnyeg | Stefan Edberg | 5-7 7-6 7-5 6-2
13. | 1991. április 1. | Heathrow, Florida, USA | kemény | Derrick Rostagno | 6-2 1-6 6-3
14. | 1991. július 15. | Washington, USA | kemény | Petr Korda | 6-3 6-4
15. | 1992. április 27. | Atlanta, USA | salak | Pete Sampras | 7-5 6-4
16. | 1992. június 22. | Wimbledon | fű | Goran Ivanišević | 6-7 6-4 6-4 1-6 6-4
17. | 1992. július 20. | Toronto, Kanada | kemény | Ivan Lendl | 3-6 6-2 6-0
18. | 1993. február 1. | San Francisco, USA | kemény | Brad Gilbert | 6-2 6-7 6-2
19. | 1993. február 22. | Scottsdale, USA | kemény | Marcos Ondruska | 6-2 3-6 6-3
20. | 1994. február 2. | Scottsdale, USA | kemény | Luiz Mattar | 6-4 6-3
21. | 1994. július 25. | Toronto, Canada | kemény | Jason Stoltenberg | 6-4 6-4
22. | 1994. augusztus 29. | US Open | kemény | Michael Stich | 6-1 7-6 7-5
23. | 1994. október 17. | Bécs, Ausztria | szőnyeg | Michael Stich | 7-6 4-6 6-2 6-3
24. | 1994. október 31. | Párizs, Franciaország | szőnyeg | Marc Rosset | 6-3 6-3 4-6 7-5
25. | 1995. január 16. | Australian Open | kemény | Pete Sampras | 4-6 6-1 7-6 6-4
26. | 1995. február 6. | San Jose, USA | kemény | Michael Chang | 6-2 1-6 6-3
27. | 1995. március 13. | Key Biscayne, USA | kemény | Pete Sampras | 3-6 6-2 7-6
28. | 1995. július 17. | Washington, USA | kemény | Stefan Edberg | 6-4 2-6 7-5
29. | 1995. július 24. | Montreal, Kanada | kemény | Pete Sampras | 3-6 6-2 6-3
30. | 1995. augusztus 7. | Cincinnati, USA | kemény | Michael Chang | 7-5 6-2
31. | 1995. augusztus 14. | New Haven, USA | kemény | Richard Krajicek | 3-6 7-6 6-3
32. | 1996. március 18. | Key Biscayne, USA | kemény | Goran Ivanišević | 3-0 40-0 feladta
33. | 1996. július 22. | Nyári Olimpia, Atlanta, USA | kemény | Sergi Bruguera | 6-2 6-3 6-1
34. | 1996. augusztus 5. | Cincinnati, USA | kemény | Michael Chang | 7-6 6-4
35. | 1998. február 9. | San Jose, USA | kemény | Pete Sampras | 6-2 6-4
36. | 1998. március 2. | Scottsdale, USA | kemény | Jason Stoltenberg | 6-4 7-6
37. | 1998. július 20. | Washington, USA | kemény | Scott Draper | 6-2 6-0
38. | 1998. július 27. | Los Angeles, USA | kemény | Tim Henman | 6-4 6-4
39. | 1998. október 19. | Ostrava | szőnyeg | Jan Kroslak | 6-2 3-6 6-3
40. | 1999. április 5. | Hong Kong | kemény | Boris Becker | 6-7 6-4 6-4
41. | 1999. május 24. | French Open | salak | Andrej Medvegyev | 1-6 2-6 6-4 6-3 6-4
42. | 1999. augusztus 16. | Washington, USA | kemény | Yevgeny Kafelnikov | 7-6 6-1
43. | 1999. augusztus 30. | US Open | kemény | Todd Martin | 6-4 6-7 6-7 6-3 6-2
44. | 1999. november 1. | Párizs, Franciaország | szőnyeg | Marat Szafin | 7-6 6-2 4-6 6-4
45. | 2000. január 17. | Australian Open | kemény | Jevgenyij Kafelnyikov | 3-6 6-3 6-2 6-4
46. | 2001. január 15. | Australian Open | kemény | Arnaud Clément | 6-4 6-2 6-2
47. | 2001. március 12. | Indian Wells, USA | kemény | Pete Sampras | 7-6 7-5 6-1
48. | 2001. március 19. | Key Biscayne, USA | kemény | Jan-Michael Gambill | 7-6 6-1 6-0
49. | 2001. július 23. | Los Angeles, USA | kemény | Pete Sampras | 6-4 6-2
50. | 2002. március 4. | Scottsdale, USA | kemény | Juan Balcells | 6-2 7-6
51. | 2002. március 18. | Key Biscayne, USA | kemény | Roger Federer | 6-3 6-3 3-6 6-4
52. | 2002. május 6. | Róma, Olaszország | salak | Tommy Haas | 6-3 6-3 6-0
53. | 2002. július 22. | Los Angeles, USA | kemény | Jan-Michael Gambill | 6-2 6-4
54. | 2002. október 14. | Madrid, Spanyolország | kemény | Jiří Novák | játék nélkül
55. | 2003. január 13. | Australian Open | kemény | Rainer Schüttler | 6-2 6-2 6-1
56. | 2003. február 10. | San Jose, USA | kemény | Davide Sanguinetti | 6-3 6-1
57. | 2003. március 17. | Key Biscayne, USA | kemény | Carlos Moyà | 6-3 6-3
58. | 2003. április 21. | Houston, USA | salak | Andy Roddick | 3-6 6-3 6-4
59. | 2004. augusztus 2. | Cincinnati, USA | kemény | Lleyton Hewitt | 6-3 3-6 6-2
60. | 2005. július 31. | Los Angeles, USA | kemény | Gilles Muller | 6-4 7-5

### [szerkesztés] Páros (1)

| Dátum | Torna | Borítás | Partner | Ellenfelek a döntőben | Eredmény
1. | 1993. augusztus 16. | Cincinnati, USA | kemény | Petr Korda | Stefan Edberg Henrik Holm | 7-6 6-4

A lap eredeti címe "http://hu.wikipedia.org../../../a/n/d/Andre_Agassi_a3e2.html"

Kategóriák: Teniszezők | Amerikaiak

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Български
- Català
- Česky
- Dansk
- Deutsch
- Esperanto
- Español
- Eesti
- فارسی
- Suomi
- Français
- Galego
- עברית
- Հայերեն
- Bahasa Indonesia
- Italiano
- 日本語
- ქართული
- 한국어
- Nederlands
- Norsk (bokmål)
- Polski
- Português
- Svenska
- தமிழ்
- Türkçe
- Tiếng Việt
- 中文